A kurzus kódja: XF 500. 04	drt
A kurzus megnevezése: Wittgenstein és akik utána jöttek	
A kurzus előadója: Faragó-Szabó István	
A kurzus helye és ideje: I/228 csütörtök 14 – 15.30	

A kurzus előfeltétele(i): -	
A jegyszerzés módja(i): - szóbeli vizsga	
Követelmények:	

A kurzus leírása, tematikája:

A kurzus bevezetést kíván nyújtani Wittgenstein Logikai filozófiai értekezéséhez (ismertebb nevén a Tractatushoz). Aktualitását az a különös magyar recepciótörténet adja, amely a 60-as évek végén és a 70-es évek elején íróvá vált nemzedék számára ez a mű jelentett.  E némileg enigmatikus mű irodalmi hatástörténete (Esterházy Péter, Tandori Dezső, vagy Kertész Imre esetében) már önálló kutatások tárgya. 
Az előadássorozat első lépcsőben a Wittgenstein korai filozófiájára hatást gyakorló kontinentális és angolszász filozófusok nézeteibe nyújt bepillantást. A Tractatus centrális témáinak (a nyelv és a világ, az én, a logikai forma, a hallgatás és elhallgatás, stb.) elemzését követően Wittgenstein második alkotói korszakából származó művével, a Filozófiai vizsgálódásokkal és különféle posztwittgensteiniánus áramlatokkal foglalkozunk. 

A kurzushoz tartozó ajánlott irodalom:
Bertrand Russell, A filozófia alapproblémái, Kossuth, 1996 (1 – 8 fejezet)
Wittgenstein, L., Logikai filozófiai értekezés (több kiadása is van, legutóbbi, új fordítás: Atlantisz, 2004)
Uő., Észrevételek, Atlantisz, 1995
Uő., Filozófiai vizsgálódások, Atlantisz, 1992 (újabb kiadása: 1998)